Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 983

21. IRÁNYVONAL A MUNKAER ŐPIACRÓL HOSSZABB IDEIG TÁ- VOL MARADÓK BEILLESZKEDÉSÉNEK EL ŐSEGÍ- TÉSE A MUNKA VILÁGÁBA Azok, akik hosszabb szünet után próbálnak visszakerülni a munkaerőpiacra, idejétmúlt készségekkel rendelkezhetnek, és nehézségekbe ütközhet a képzésük. Ezentúl az adó- és ellátási rendszer is ösztönzést gátló hatású lehet. A tagállamok: különös figyelmet szentelnek azon nőknek és férfiaknak, akik hosszabb megszakítás után fontolgatják a keresőmunkába való visszatérésüket, és ennek érdekében megvizsgálják azokat az intézkedéseket, amelyekkel fokozatosan ki lehet küszöbölni a visszatérést gátló akadályokat. A Kormány célja segíteni azokat, akik hosszabb megszakítás után szeretnének visszatérni a munka világába. 2000/52. szám Indoklás A hazai munkanélküliségre jellemző, hogy a munkanélkülieken között — nemzetközi összehasonlításban is — túlságosan magas a hosszú ideig munka nélkül lévők aránya. Ennél is nagyobb foglalkoztatáspolitikai gond, hogy a népesség gazdasági aktivitása rendkívül alacsony, a keresők és eltartottak aránya kedvezőtlen. Mindezek miatt különösen indokolt segíteni azokat az inaktívakat, tartós munkanélkülieket és a munkából családi vagy más ok miatt hosszabb időre kiszakadókat, akik szeretnének visszakerülni a munkaerőpiacra. Korábbi kormányzati intézkedések A hosszú időtartamú távollét után a munkába való ismételt bekapcsolódást a Kormány elsősorban az új munkahelyek létrehozásának ösztönzésével, a tartós munkanélküliek foglalkoztatásához adott bértámogatással és a munkaerőpiaci képzési (továbbképzés, átképzés) feltételek javításával segítette. Idetartoznak azok az intézkedések is, amelyek a munkaerő alkalmazkodási képességének javítására, továbbá azok is, amelyek a „fekete” munkavégzés visszaszorítására irányultak. Végső soron mindazok az intézkedések, amelyek a foglalkoztatási színvonal már megkezdődött növekedését eredményezték, egyúttal az irányelvekben foglaltak megvalósítását is segítették. Különösen fontos e tekintetben, hogy a Kormány a közelmúltban megkezdte a foglalkoztatási közterhek mérséklését, amely a munkaerő-kereslet alakulására kedvezően hatott, és javította a tartósan távollévők visszakerülését esélyeit is. A gyermekgondozási szabadság lejárta után állásukat vesztett nők visszatérését eredményesen segítheti a közelmúltban elfogadott „A nők reintegrálása a munka világába” című program is, amely a nők alkalmazkodóképességét növelő képzési program keretében kíván segítséget nyújtani. Szükséges akciók A 2000. évben fenn kell tartani a felsorolt szabályozási kedvezményeket, és továbbra is biztosítani kell az elmúlt években működtetett támogatásokat. Keresni kell ugyanakkor azokat a módszereket, eljárásokat, amelyek révén fokozottabban el lehet érni a munkaképes, de jelenleg inaktív állományban lévő, dolgozni akaró személyeket, beleértve a tartósan „fekete” munkát végzőket is. „A nők reintegrálása a munka világába” című program keretében ki kell dolgozni a nők munkaerőpiaci alkalmazkodóképességét növelő speciális képzési programot, ki kell dolgozni a szükséges oktatási anyagokat, és meg kell kezdeni a multiplikátorok képzését. A statisztikai rendszer továbbfejlesztésére vonatkozó munkálatok keretében vizsgálni kell annak lehetőségeit, hogyan lehetne feltárni a munkaerőpiachoz kötődő inaktívak munkaerőpiaci jellemzőit (nem, kor, iskolai végzettség, településtípus, családi állapot) annak érdekében, hogy ezekhez jobban igazodó, rétegekre szabott reintegrációs programok indulhassanak. C)

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes